Odense Adresse-Contoirs Efterretninger, 1846-02-14
Blandinger. J Dommen i den skandinaviske Sag hedder det angaaende Høiesteretsadvocat Lehmanns almeenbekjendte Tale: "Da det ikke kan ansees, lovstridigt at opfordre til Virksomhed for en saadan Nordens Eenhed, som den Tiltalte maa antages at have tilsigtet i den incriminerede Tale, og denne ikke skjønnes iøvrigt at indeholde noget strafbart, samt da han endelig under den Deel af Actionen, der gaaer ud paa Meddelelsen af Talen i Bladet "Fædrelandet, ifølge det foran med Hensyn til de tvende Medtiltalte anførte, ikke har paadraget sig Strafansvar, vil han, der forhen ved Høiesterets Dom af 20 Jan. 1842 er anseet med 3 Maaneders Fængsel for hans Fremfærd ved en af den for det 18de District af de mindre Landeiendomsbesidderes Valgelasse valgte Deputerede til Provindsialstændernes Forsamling paa Raadstuen i Nykjøbing paa Falster den 30 Januar 1841 afholdt Sammenkomst med Districtets Vælgere - være i det hele at tillægge Frisindelse, dog imod at udrede Actionens Omkostninger for sit Vedkommende og derunder Salair til Generalfiskalen med 40 Rbd. Derimod ville disse Omkostninger for Tiltalte Candidat Poulsens og Capellan Helwegs Vedkommende, med Hensyn til hvilken Sidste, Generalfiskalen forøvrigt har erklæret at frafalde Paastand om Salair, blive at udrede af det Offentlige. Forsaavidt Generalfiskalen har paastaaet Tiltalte Lehmann anseet for utilbørlig Skrivemaade, i hvilken Henseende Førstnævnte exempelviis har paapeget de af Tiltalte i Jndlæg af 15 November f. A. brugte Udtryk: "uforskammede Udraab og uhøviske Beskyldninger, findes denne Paastand at maatte tages til Følge, og vil desaarsag Tiltalte være at idømme en Mulct af 20 Rbd. til Kjøbenhavns Fattigvæsens Hovedkasse, hvorhos han bliver pligtig at betale ligesaa meget til Justitskassen. J "Fædrelandet læses følgende Beretning: "Politiet synes mere og meere her i Landet, og navnlig her i Kjøbenhavn, at opnaae en saa urimelig Magt, at, hvis det gaaer fremad i samme Forhold som i det sidste Par Aar, navnlig ved Jndretningen af den nye Politiret, ville ikke blot alle Undersaatter blive voldgivne denne ene Green af den executive Magt, men saagodtsom alle andre Statsmagter ville uundgaaelig blive afhængige af den; hvilket maaskee ogsaa er en naturlig Følge af vor bureaukratiske Tilstand. Det maa være Pressens Pligt at gjøre opmærksom paa den Fremtid, vi gaae imøde, og vi finde derfor saa meget større Anledning til at meddele eet Exempel paa, hvor sørgelige Følger den vilkaarlige Anvendelse af Politimagten kan medføre. Det er bekjendt, at der i de Dage, Jenny Lind optraadte her i Staden, dreves en meget udbredt Handel med Theater billetter baade af høitstaaende og lavtstaaende Personer, baade af privilegerede og uprivilegerede Sjouere, uden at Man hørte Noget til, at Politiet, i det mindste for de Førstes Vedkommende, blandede sig derimellem, hvilket vi heller ikke troe er den rette Vei til at forhindre Sligt. En stakkels Musikus havde faaet en billet, men var forhindret fra at benytte den og overlod den til en Anden; dette saae Politiet, da den Vedkommende intet Urigtigt var sig bevidst og ingen Hemmelighed gjorde deraf, og Politiet paalagde ham da en Mulkt af 5 Rbd. Da han erklærede sig ude af Stand til at betale, gav Politiet ham efter nogen Tids Henstand Valget mellem at afsone Mulkten med 3 Dages Vand og Brød eller 12 Dages Arrest. Han valgte det Sidste, og efter at have udstaaet sin Straf var han fri, men han var bleven vanvittig. Han talte bestandig om Politiet; snart troede han sig forfulgt af det, snart bildte han sig ind, at han var ansat under samme og kunde sætte Andre i Fængsel. Efter nogle Dages Ophold paa Frederiks Hospital er det ulykkelige Menneske nu blevet sendt til Bidstrup. Det er en svær Straf for at have solgt en Komediebillet.